୬୫ ବର୍ଷ ବୟସ୍କ ଅଭିନେତା ଶ୍ରୀ ରାୱଲଙ୍କୁ ରାଷ୍ଟ୍ରପତି ରାମନାଥ କୋବିନ୍ଦ ଏନଏସଡିର ଅଧ୍ୟକ୍ଷ ଭାବେ ନିଯୁକ୍ତ କରିଛନ୍ତି। ଉଲ୍ଲେଖନୀୟ କଥା ହେଉଛି,ଏନଏସଡିର ଅଧ୍ୟକ୍ଷ ପଦବୀ ୨୦୧୭ରୁ ଖାଲି ପଡି ଥିଲା । ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିବା ପରେଶ ରାୱଲଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ସହିତ ଅନେକ ପୁରସ୍କାରରେ ସମ୍ମାନିତ କରାଯାଇଛି ଏବଂ ସେ ମଧ୍ୟ ଅନେକ ହିଟ୍ ଫିଲ୍ମ ଦର୍ଶକଙ୍କୁ ଭେଟି ଦେଇଛନ୍ତି।
ଅଧ୍ୟକ୍ଷ ହେବା ପରେ ପରେଶ ରାୱଲ କହିଛନ୍ତି, ଏହା ଏକ ଚ୍ୟାଲେଞ୍ଜ କିନ୍ତୁ ବେଶ ମଜାଦାର ହେବ। ମୁଁ ମୋର ଯଥାସମ୍ଭବ ଚେଷ୍ଟା କରିବି କାରଣ ଏହା ଏଭଳି ଏକ କ୍ଷେତ୍ର ଯାହାକୁ ମୁଁ ଭଲ ଭାବରେ ଜାଣେ। ଅନ୍ୟପକ୍ଷରେ ସଂସ୍କୃତି ମନ୍ତ୍ରଣାଳୟର ମିଡିଆ ପରାମର୍ଶଦାତା ନିତିନ ତ୍ରିପାଠୀ କହିଛନ୍ତି ଯେ ପୂର୍ବତନ ସାଂସଦ ଶ୍ରୀ ରାୱଲଙ୍କୁ ଚାରି ବର୍ଷ ପାଇଁ ନିଯୁକ୍ତ କରାଯାଇଛି।
